आकाश
आसमान का रंग उसका अपना नहीं होता है। सूर्य से आने वाला प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है पर यह हर बार नीला हो ज़रूरी नहीं कई बार यह पीला या लाल रंग का भी दिखाई देता है।
नीला दानव तारा
खगोलशास्त्र में नीला दानव (blue giant) ऐसा गरम तारा होता है जो III (दानव तारा) या II (चमकीला दानव तारा) श्रेणी की तेजस्विता रखता है। मानक हर्ट्जस्प्रंग-रसेल आरेख में यह तारे मुख्य अनुक्रम तारों से ऊपर और दाएँ में श्रेणीकृत होते हैं। नीले दानव तारे लाल दानव तारों से कई कम संख्या में पाए जाते हैं क्योंकि यह अधिक भीमकाय तारों से विकसित होते हैं जो कम ही होते हैं और अपने विकास क्रम में नीले दानव वाली स्थिति में कम काल के लिए ही रहते हैं।